Na podlagi 58. člena Zakona o javnih uslužbencih (Uradni list RS, 63/07 – UPB 3, 65/08, 69/08-ZTFI-A, 69/08-ZZavar-E, 40/12-ZUJF) in 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. [139/06](http://www.uradni-list.si/1/objava.jsp?sop=2006-01-6046) in [104/10](http://www.uradni-list.si/1/objava.jsp?sop=2010-01-5343)) Statistični urad Republike Slovenije (v nadaljnjem besedilu: SURS), Litostrojska 54, 1000 Ljubljana, objavlja javni natečaj za zasedbo prostega uradniškega delovnega mesta:

**PODSEKRETAR (m/ž) v Sektorju za objavljanje in komuniciranje, Oddelek za odnose z uporabniki.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) področje izobraževanja: Družbene vede in vedenjske znanosti oziroma Novinarstvo, komunikologija in informacijska znanost oziroma Interdisciplinarne izobraževalne aktivnosti/izidi, pretežno družbene vede, novinarstvo in informacijska znanost ali
* specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) področje izobraževanja: Družbene vede in vedenjske znanosti oziroma Novinarstvo, komunikologija in informacijska znanost oziroma Interdisciplinarne izobraževalne aktivnosti/izidi, pretežno družbene vede, novinarstvo in informacijska znanost ali
* magistrsko izobraževanje (druga bolonjska stopnja)/magistrska izobrazba (druga bolonjska stopnja) področje izobraževanja: Družbene vede in vedenjske znanosti oziroma Novinarstvo, komunikologija in informacijska znanost oziroma Interdisciplinarne izobraževalne aktivnosti/izidi, pretežno družbene vede, novinarstvo in informacijska znanost ali
* magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) področje izobraževanja: Družbene vede in vedenjske znanosti oziroma Novinarstvo, komunikologija in informacijska znanost oziroma Interdisciplinarne izobraževalne aktivnosti/izidi, pretežno družbene vede, novinarstvo in informacijska znanost,
* najmanj 6 let delovnih izkušenj,
* opravljeno obvezno usposabljanje za imenovanje v naziv (v kolikor ga izbrani kandidat nima, ga mora opraviti v zakonsko določenem roku),
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom oziroma zaključen specialistični študij.

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Delovne naloge prostega delovnega mesta:

- neposredna pomoč nadrejenemu pri vodenju strokovnih nalog na ožjem področju dela sektorja, - sodelovanje pri oblikovanju ključnih sistemskih rešitev in drugih najzahtevnejših gradiv,

- vodenje in sodelovanje v projektnih skupinah,

- organiziranje medsebojnega sodelovanja in usklajevanja notranjih organizacijskih enot in sodelovanje z drugimi organi, institucijami in uporabniki z ožjega delovnega področja dela,

- samostojna priprava najzahtevnejših analiz, razvojnih projektov, informacij, poročil in drugih najzahtevnejših gradiv z delovnega področja,

- spremljanje predpisov s področja dela in samostojno oblikovanje predlogov ukrepov,

- vodenje in odločanje v predpisanih postopkih delovnega področja,

- samostojno opravljanje drugih najzahtevnejših nalog z delovnega področja.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe (študijski program) ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu z navedbo stopnje/ravni izobrazbe, ki je bila zahtevana za to delovno mesto);
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata o opravljenem usposabljanju v naziv, če je usposabljanje opravil,
2. izjavo, da za namen tega natečajnega postopka dovoljuje SURS-u pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi navedb v prijavi, priloženih pisnih izjav in razgovora s kandidati ter s pisnim oziroma praktičnim preverjanjem kandidatovega znanja, v kolikor bo to potrebno.

Kandidati, ki ne bodo izpolnjevali natečajnih pogojev se, v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. [139/06](http://www.uradni-list.si/1/objava.jsp?sop=2006-01-6046) in [104/10](http://www.uradni-list.si/1/objava.jsp?sop=2010-01-5343)), ne bodo uvrstili v izbirni postopek.

Od kandidata pričakujemo:

* izkušnje pri komuniciranju z zahtevnimi uporabniki,
* sodelovanje v projektnih skupinah,
* izkušnje pri delu z mediji in drugimi uporabniškimi skupinami,
* izkušnje iz javnega nastopanja,
* poznavanje dela SURS.

Od kandidata še pričakujemo zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za strokovno usposabljanje.

Z izbranim kandidatom bomo sklenili pogodbo o zaposlitvi za nedoločen čas s polnim delovnim časom in poskusno dobo 3 mesecev.

Izbrani kandidat bo delo na delovnem mestu podsekretar opravljal v nazivu podsekretar z možnostjo napredovanja v naziv sekretar.

Izbrani kandidat bo delo opravljal v poslovnih prostorih SURS-a, Litostrojska 54, Ljubljana.

Kandidat vloži prijavo na priloženem obrazcu »Vloga za zaposlitev«, ki jo pošlje v zaprti ovojnici z označbo: »za javni natečaj za prosto uradniško delovno mesto podsekretar, številka 1102-33/2020«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 90 dni od objave osrednjem spletnem mestu državne uprave GOV.SI. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani. Obvestilo o končanem natečajnem postopku bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja daje Marija Žerjav Prosen, telefon: 01/ 2416 419 od 10.00 do 11.00 ure, informacije o delovnem področju pa Suzana Kašnik, telefon: 01/ 2340 762.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.